C40-netværket

C40-netværket, også kaldet C40 Cities Climate Leadership Group eller blot C40, er et netværk af megabyer og andre storbyer, som har forpligtet sig til at mindske udslippet af drivhusgasser. Det verdensomspændende netværk blev dannet i 2005, og det har i dag 88 medlemsbyer, svarende til en tolvtedel af Jordens befolkning og en fjerdedel af Jordens BNP.

Med fokus på samarbejde om at overgå de nationale miljømål har C40 etableret 18 netværk inden for 7 områder, hvor storbyerne sammen arbejder på at udvikle, udveksle og iværksætte klimatilpasningsløsninger.

I februar 2017 åbnede netværket nyt hovedkontor i København.

Historie 

Det var Londons borgmester Ken Livingstone, som i oktober 2005 samlede repræsentanter for 18 storbyer og grundlagde C40-netværket, med det formål at skabe et handlekraftigt alternativ til nationale regeringers nølende indsats med hensyn til at fremskynde reduktionen af drivhusgasudledning og afværge klimaskabte katastrofer. Man enedes om handlingsplaner for en række begrænsninger i udledningen og indførelse af klimavenlig teknologi. Året efter slog Livingstone og C40 sig sammen med tidligere præsident Clintons Climate Initiative (CCI), og antallet af medlemsbyer nåede op på 40.

I David Millers formandstid deltog C40 i 2009 klimakonferencer i både Seoul og København, og man lancerede Climate Positive programmet, som i dag driver 18 bæredygtighedsprojekter verden over, bl.a. i Københavns Nordhavn.

Under Michael Bloombergs formandskab afholdt C40 topmøde i Sao Paulo, hvor man indgik partnerskab med Verdensbanken og lancerede ICLEI-programmet, hvor lokalregeringer arbejder for bæredygtighed vha. bedre finansiering og standardiserede regnskaber for drivhusgas-udledning.

København 
I december 2009 var København vært for klimatopmødet COP15, som overordnet set regnes for en fiasko, idet der ikke blev indgået nogen bindende aftale mellem deltagerlandene. Skybruddet i København i sommeren 2011 fik Københavns Borgerrepræsentation til kort tid efter at vedtage en omfattende klimatilpasningsplan på over 10 mia DKK, så sådanne oversvømmelser i fremtiden kan undgås. Dette bemærkedes af C40’s daværende formand, New Yorks borgmester Michael Bloomberg, og var sikkert medvirkende til, at København blev optaget som medlem. Senere har København sat sig som mål at blive CO2-neutral i 2025, hvilket har skaffet byen en del international opmærksomhed.

I februar 2017 tog C40 et nyt hovedkontor i brug, beliggende ved Frederiksholms Kanal i centrum af København, og samtidig blev København medlem af den tolv mand store styregruppe for netværket.

Formænd 
 Londons borgmester Ken Livingstone (2005-2008)
 Torontos borgmester David Miller (2008-2010)
 New Yorks borgmester Michael Bloomberg (2010-2013)
 Rio de Janeiros borgmester Eduardo Paes (2013-2016)
 Paris' borgmester Anne Hidalgo (2016- )

Medlemsbyer 
I år 1800 boede kun 3% af Jordens befolkning i byer, et tal som ved slutningen af 1900-tallet var steget til 47%. I 1950 var der i alt 83 millionbyer, et tal der i 2007 var steget til 468. FN har forudsagt, at Jordens nuværende bybefolkning på 3,2 mia vil stige til næsten 5 mia i 2030, hvor tre ud af fire vil bo i byer. Mange storbyer er i dag større end nationalstater og har en tilsvarende økonomisk og politisk slagkraft.

Oprindeligt bestod netværket kun af storbyer med mere end 3 mio indbyggere, men nu tilbydes også medlemskab til mindre byer, som har udvist innovative tiltag på området, samt 1-årig observatørstatus til ansøgerbyer. I begyndelsen af 2017 havde C40 disse 88 medlemsbyer:

Storbyer:

 Østasien:
 Chengdu 
 Guangzhou 
 Hong Kong  (i styregruppen)
 Nanjing 
 Seoul  (i styregruppen)
 Shenzhen 
 Tokyo  (i styregruppen)
 Wuhan 
 Yokohama 
 Sydøstasien og Oceanien:
 Bangkok 
 Hanoi 
 Ho Chi Minh-byen 
 Jakarta  (i styregruppen)
 Kuala Lumpur 
 Melbourne 
 Quezon City 
 Sydney 
 Syd- og Vestasien:
 Amman  (i styregruppen)
 Bengaluru 
 Chennai 
 Dhaka 
 Dubai 
 Jaipur 
 Karachi 
 Kolkata 
 Mumbai 
 New Delhi 

 Afrika:
 Accra 
 Addis Ababa 
 Cairo 
 Cape Town 
 Dar es-Salaam 
 Dakar 
 Johannesburg 
 Lagos 
 Nairobi 

 Europa:
 Athen 
 Barcelona 
 Berlin 
 Istanbul 
 London  (i styregruppen)
 Madrid 
 Milano  (i styregruppen)
 Moskva 
 Paris 
 Rom 
 Warsawa 
 Sydamerika:
 Bogotá 
 Buenos Aires 
 Caracas 
 Curitiba 
 Lima 
 Medellín 
 Rio de Janeiro 
 Salvador 
 Santiago 
 São Paulo 
 Nordamerika:
 Boston  (i styregruppen)
 Chicago 
 Houston 
 Los Angeles  (i styregruppen)
 Mexico City  (i styregruppen)
 Montreal 
 New York 
 Philadelphia 
 Seattle 
 Toronto 
 Washington, DC 

Innovative byer:
 Østaisen:
 Changwon 
 Sydøstasien og Oceanien:
 Auckland 
 Afrika:
 Durban  (i styregruppen)
 Tshwane 
 Europa:
 Amsterdam 
 Basel 
 København  (i styregruppen)
 Heidelberg 
 Oslo 
 Rotterdam 
 Stockholm 
 Venedig 
 Sydamerika:
 Quito 
 Nordamerika:
 Austin 
 New Orleans 
 Portland 
 Vancouver 

Observatør-byer:
 Østasien:
 Beijing 
 Shanghai 
 Sydøstasien og Oceanien:
 Singapore

Eksterne henvisninger

Om C40 
 København skal redde New York fra druknedøden, artikel i Politiken, 2013-01-09
 90 af verdens største byer åbner grønt hovedkvarter i København, artikel af Jens Bostrup i Politiken, 2017-02-06
 København viser vejen for hele bystaten Danmark, artikel af Bo Lidegaard i Politiken 2017-02-11
 History of the C40 (fra organisationens hjemmeside)
 C40 Initiatives & Networks (oversigt med eksempler)

Møder og konferencer 
 Climate Week New York City (årligt tilbagevendende klimauge)

Noter 

Klimaforandringer
Klimapolitik
Internationale organisationer
Byer